**LĒMUMS**

Liepājā

|  |  |
| --- | --- |
| 2021.gada 16.decembrī |  Nr.455/16(prot. Nr.16, 6.§) |

Par projektu "Kompleksu apsaimniekošanas

pasākumu īstenošana dabas lieguma "Liepājas

ezers" teritorijā, Zirgu salā"

Pamatojoties uz likuma "Par pašvaldībām" 14.panta otrās daļas 1. un 6.punktu, 15.panta pirmās daļas 2.punktu, Ministru kabineta 2016.gada 2.augusta noteikumiem Nr.514 "Darbības programmas "Izaugsme un nodarbinātība" 5.4.1.specifiskā atbalsta mērķa "Saglabāt un atjaunot bioloģisko daudzveidību un aizsargāt ekosistēmas" 5.4.1.1.pasākuma "Antropogēno slodzi mazinošas infrastruktūras izbūve un rekonstrukcija *Natura 2000* teritorijās" un 5.4.3.specifiskā atbalsta mērķa "Pasākumi biotopu un sugu aizsardzības labvēlīga statusa atjaunošanai" 5.4.3.2.pasākuma "Kompleksu apsaimniekošanas pasākumu īstenošana *Natura 2000* teritorijās" īstenošanas noteikumi", Liepājas pilsētas attīstības programmas 2015.-2020.gadam pielikuma Nr.2.1. "Rīcību plāns 2015.-2020.gadam" Rīcību Nr.2.2.1.(3.) "Veicināt Liepājas viesiem un iedzīvotājiem saistošas pilsētvides attīstību, paplašinot tūrisma infrastruktūras un produktu piedāvājumu" un Rīcību Nr.2.2.4.(1.) "Pilnveidot publisko infrastruktūru ūdenssportam, ūdens tūrismam un atpūtai pie ūdeņiem", izskatot Liepājas valstspilsētas pašvaldības domes pastāvīgās Pilsētas attīstības komitejas 2021.gada 9.decembra lēmumu (sēdes protokols Nr.13) un pastāvīgās Finanšu komitejas 2021.gada 9.decembra lēmumu (sēdes protokols Nr.13), Liepājas valstspilsētas pašvaldības dome **nolemj:**

1. Atbalstīt projekta "Kompleksu apsaimniekošanas pasākumu īstenošana dabas lieguma "Liepājas ezers" teritorijā, Zirgu salā" sagatavošanu un iesniegšanu finansējuma saņemšanai 5.4.3.specifiskā atbalsta mērķa "Pasākumi biotopu un sugu aizsardzības labvēlīga statusa atjaunošanai" 5.4.3.2.pasākuma "Kompleksu apsaimniekošanas pasākumu īstenošana Natura 2000 teritorijās" ietvaros.

2. Apstiprināt projekta "Kompleksu apsaimniekošanas pasākumu īstenošana dabas lieguma "Liepājas ezers" teritorijā, Zirgu salā" (turpmāk arī - Projekts) kopējās izmaksas938 235,29 EUR (deviņi simti trīsdesmit astoņi tūkstoši divi simti trīsdesmit pieci *euro* un 29 centi) apmērā, no kurām:

2.1. Projekta attiecināmās izmaksas - 938 235,29 EUR, no tām:

2.1.1. Kohēzijas fonda finansējums (85%) - 797 500,00 EUR;

2.1.2. valsts budžeta dotācija (3,75%) - 35 183,82 EUR;

2.1.3. Liepājas valstpilsētas pašvaldības līdzfinansējums (11,25%) - 105 551,47 EUR.

3. Nodrošināt Projekta īstenošanai nepieciešamo Liepājas valstspilsētas pašvaldības līdzfinansējumu Projekta attiecināmo izmaksu segšanai 105 551,47 EUR (viens simts pieci tūkstoši pieci simti piecdesmit viens *euro* un 47 centi) apmērā, sadalījumā pa gadiem:

3.1. 2022.gadā - 63 330,88 EUR;

3.2. 2023.gadā - 42 220,59 EUR.

4. Nodrošināt Projekta īstenošanai nepieciešamo Liepājas valstspilsētas pašvaldības priekšfinansējumu, ņemot vērā avansa maksājumu, Projekta attiecināmo izmaksu segšanai 416 341,91 EUR (četri simti sešpadsmit tūkstoši trīs simti četrdesmit viens *euro* un 91 cents) apmērā, sadalījumā pa gadiem:

4.1. 2022.gadā - 249 805,15 EUR;

4.2. 2023.gadā - 166 536,76 EUR.

5. Noteikt, ka Projekta īstenošanai nepieciešamais Liepājas valstspilsētas pašvaldības līdzfinansējums un priekšfinansējums var tikt precizēts pēc publiskā iepirkuma rezultātiem.

6. Liepājas pilsētas pašvaldības iestādes "Liepājas pilsētas pašvaldības administrācija" Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā, nepieciešamības gadījumā piesaistot kredīta resursus.

7. Uzdot Liepājas pilsētas pašvaldības iestādes "Liepājas pilsētas pašvaldības administrācija" Attīstības pārvaldei iekļaut projektu "Kompleksu apsaimniekošanas pasākumu īstenošana dabas lieguma "Liepājas ezers" teritorijā, Zirgu salā" Liepājas pilsētas attīstības programmas 2015.-2020.gadam pielikumā Nr.2.2. "Investīciju plāns 2015.-2020.gadam".

8. Paredzēt, ka gadījumā, ja Valsts kases aizņēmums netiks piešķirts pilnā Projektā paredzētajā apjomā, finansējuma daļa, par kuru netiks saņemts Valsts kases aizdevums, tiks finansēta no pašvaldības budžeta līdzekļiem, kas ir neatkarīgi no aizņēmuma Valsts kasē.

9. Pilnvarot Liepājas valstspilsētas pašvaldības izpilddirektoru parakstīt visu ar Projektu saistīto dokumentāciju, t.sk. Projekta pieteikumu, līgumu ar Centrālo finanšu un līgumu aģentūru, Projekta un tā izpildi pamatojošos dokumentus, atskaites.

10. Liepājas valstspilsētas pašvaldības domes priekšsēdētāja vietniekam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Attīstības pārvaldei, Izpilddirektora birojam, Juridiskajai daļai, Finanšu pārvaldei, Komunālajai pārvaldei, Domes priekšsēdētāja vietniekam |